Svakakvih vijesti ima u prelaznom roku. Puno smo toga pročitali, vidjeli, pa zašto ne bi u toj priči bio i Maxi Lopez!

Argentinac, koji je već od kraja svibnja slobodan igrač, prije toga igrao je u brazilskom Vasco da Gami. Da, to je 'onaj' Maxi Lopez. Čija je bivša supruga sadašnja Icardijeva, ona kroji prelazni rok!

Igrao je, između ostalih, u Barceloni još u vrijeme Ronaldinha i Puyola, ali i u Milanu, PSG-u, Torinu, Flamengu...

On sad ima 35 godina i doista ne znamo zašto je odjednom došao Brazilcima u vezu s Dinamo. Fake news? Možda.

Kako god, zvuči nestvarno i nelogično, no, Brazilci, portal koji prati Vasco da Gamu, tvrdi da on želi igrati Ligu prvaka i da je Dinamo opcija? Zasad zvuči kao najluđa vijest maksimirskog mercata...